

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2181-7-03/5-23-23

Omiš, 12. prosinca 2023.

**Z A P I S N I K**

o radu 23. sjednice Gradskog vijeća Grada Omiša

održane 12. prosinca 2023. godine u Omišu, Trg K. Tomislava 6 – Hotel Plaža

Započeto u 18.30 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč. (od t.3.)
3. Nikola Tijardović, bacc.fizio.
4. Tonći Stanić
5. Lovrenka Kovačić Bućan, dipl.iur.
6. Ivan Medić, dipl.ing.
7. Martin Bašić, dipl.komunikolog
8. Tihana Barišić Marunčić, dr.med.
9. Josip Banović, dr.med. (do t.5.)
10. Petar Bulić, dipl.iur.
11. Tomislav Bartulović (do t.5.)
12. Karlo Vukasović, bacc.oec. (do t.15.)
13. Zdravka Šodan
14. Dr.sc. Dino Belošević

NENAZOČNI ČLANOVI VIJEĆA:

1. Ivo Bradarić

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing.agr. zamjenik gradonačelnika

3. Lidija Pavković, dipl.iur., pročelnica Ureda gradonačelnika

4. Stipe Žuljević-Mikas, dipl.ing., pročelnik komunalnog odjela

4. Đeki Stanić, dipl.iur. pročelnik UO za gospodarstvo i društvene djelatnosti

5. Mate Sovulj, dipl.ing., Upravitelj vlastitog pogona

6. Meri Smailagić, dipl.oec., voditeljica odsjeka

7. Višeslav Pešić, uz t.16.

8. Predstavnici MO Podašpilje uz t. 14.

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljanim materijalima te je nakon glasovanja utvrđeno da je jednoglasno sa 13 glasova ZA usvojen slijedeći

### **d n e v n i r e d**

1. Usvajanje zapisnika o radu 22. sjednice Gradskog vijeća Grada Omiša
2. Vijećnički upiti
3. Prijedlog Proračuna Grada Omiša za 2024.
4. Prijedlog Odluke o izvršenju Proračuna Grada Omiša za 2024.
5. Prijedlog Odluke o visini poreznih stopa godišnjeg poreza na dohodak na području Grada Omiša
6. Prijedlog Odluke o izmjeni Odluke o gradskim porezima
7. Prijedlog Programa održavanja komunalne infrastrukture Grada Omiša za 2024.
8. Prijedlog Programa gađenja komunalne infrastrukture Grada Omiša za 2024.
9. Odluka o dopuni Odluke o izradi Izmjena i dopuna Urbanističkog plana uređenja Ribnjak (IX)
10. Prijedlog Odluka o izmjeni i dopuni Odluke o nerazvrstanim cestama
11. Prijedlog Pravilnika o izmjeni i dopuni Pravilnika o dodjeli gradskih prostora na korištenje udrugama na području Grada Omiša
12. Prijedlog Odluke o nekorištenju prava prvokupa nekretnine koja ima status kulturnog dobra
13. Prijedlog Odluke o izmjeni i dopuni Odluke kojom se daje ovlast gradonačelniku Grada Omiša za sklapanje nagodbe sa vlasnicima ( suvlasnicima) nekretnina u postupku Potpunog izvlaštenja zemljišta radi izgradnje spoja Ulice fra Stjepana Vrlića na državnu cestu D8.
14. Prijedlog Odluke o zahvatu građenja infrastrukturne namjene telekomunikacijskog sustava (građevina u sustavu telekomunikacija) – izgradnja antenskog stupa visine 60 m s prihvatima za smještaj opreme operatera HT, Telemach i A1 Hrvatska, 2b. skupine, na katastarskoj čestici 1744 k.o. Svinišće (Podašpilje), investitora Hrvatski Telekom d.d. glavni projekt Osnovna postaja pokretnih komunikacija Podašpilje ID1141441 HT-07/01-2023-GP Antenski stup NRS 60-30 KT-2, visine 60 m – prvo čitanje
15. Prijedlog Analize stanja, plan s financijskim planom i smjernice za organizaciju i razvoj sustava civilne zaštite na području Grada Omiša za 2024.g.
16. Izvješće o radu i programu Vatrogasne zajednice Grada Omiša u 2023.g.
17. Prijedlog Programa aktivnosti i Financijski plan Vatrogasne zajednice Grada Omiša za 2024.g
18. Prijedlogu za imenovanje mrtvozornika na području Grada Omiša (prethodi odbor za imenovanja)
19. Prijedlog Programa javnih potreba  za obavljanje djelatnosti stanice Hrvatske gorske službe spašavanja  za Grad Omiš u 2024.g.
20. Prijedlog Zaključka o sklapanju Sporazuma o načinu i uvjetima sufinanciranja programa predškolskog odgoja i obrazovanja s Općinom Dugopolje
21. Prijedlog Zaključka o davanju suglasnosti na tekst Odluke o pokretanju postupka ishođenja rješenja  za početak izvođenja novih programa u OGŠ Lovro pl. Matačić Omiš

**Ad 1/**

USVAJANJE ZAPISNIKA O RADU 22. SJEDNICE GRADSKOG VIJEĆA GRADA OMIŠA

Na tekst zapisnika o radu 22. sjednice Gradskog vijeća Grada Omiša istaknute su slijedeće primjedbe:

Gradonačelnik – na str. br. 6. – umjesto „u 5. mjesecu istječe građevinska dozvola“ – treba stajati „ u 4. mjesecu istječe građevinska dozvola“.

**Petar Bulić** – na prošloj sjednici je predložio da se Hrvatskim cestama uputi pisani prijedlog za postavljanje zaštitnih mreža na lokaciji gdje bi trebao biti novi tunel (od Lisičine prema Zakučcu) - kao inicijativu predstavničkog tijela Grada Omiša, a koji bi svi članovi Vijeća potpisali.

Predsjednik Vijeća se složio s tom inicijativom, a vidi da u materijalima nema takve pisane inicijative, pa traži da se za slijedeću sjednicu pripremi.

**Zvonko Močić** – istina je da smo se složili da ćemo taku pisanu inicijativu od strane Gradskog vijeća uputiti – službe neka pripreme za slijedeću sjednicu.

To treba dodati u zapisnik i takvu pisanu inicijativu uputiti Hrvatskim cestama.

Nakon zaključenja rasprave predsjedavatelj je tekst zapisnika (sa usvojenim primjedbama) dao na glasovanje potom je utvrđeno da je jednoglasno sa 13 glasova ZA usvojen Zapisnik o radu 22. sjednice Gradskog vijeća Grad Omiša.

**Ad 2/**

VIJEĆNIČKI UPITI

**Tomislav Bartulović** – blagdansko uređenje centra grada je lijepo i to podržava, no što je sa blagdanskim uređenjem naselja u zagori, i ti građani plaćaju komunalnu naknadu i ostala davanja, a ukrasa van samoga centra grada nigdje nema?

Gradonačelnik – svugdje je uobičajeno da se kiti centar grada gdje je veća koncentracija ljudi.

Kada bismo se odlučili na blagdansko kićenje svih 32 naselja to bismo trebali početi raditi početkom 11. mjeseca jer imamo samo 3 djelatnika u Vlastitom pogonu koja rade na održavanju javne rasvjete i postavljaju božićnu rasvjetu.

Ponekad se javi netko iz mjesnih odbora pa ukoliko imamo viška ukrasa onda bismo to njima dali da oni sami postave u mjestu.

**Petar Bulić** – deponij u Ostrvici koji na žalost egzistira već otprilike dvije godine – je li se Grad aktivnije uključio u rješavanje ovog problema?

Upoznat je da je prije nekoliko mjeseci na teren izašao i Državni inspektorat no prema informacijama sa terena Grad je dosta pasivan po pitanja pokretanja aktivnosti koje bi spriječile odbacivanje otpada na taj deponij kao i sanaciju istog.

Primjerice komunalni redari su za jedan obrt u Tugarima na teren izlazili i po dva puta tjedno, a po pitanju deponija nije takva aktivnost.

Hvalimo se kako imamo i eko patrolu koja je ažurna, izlazi na svako bespravno bacanje otpada, a ovdje je ogroman deponij već dvije godine, gdje se ustvari događa ekocid nema prijava.

Ne radi se tu samo o građevinskom otpadu nego ima i namještaja, raznog drugog otpada..

U kojem smjeru Grad Omiš ide i što poduzima po ovom pitanju?

Gradonačelnik – komunalni redari su bili na terenu, prijavili slučaj svim nadležnim inspekcijama, stoga je na teren i izašao Državni inspektorat. Nakon toga je izdan nalog za postavljanje kamera na tu lokaciju. Postojale su fotografije i prije kamera i neki su prekršitelji uhvaćeni u nelegalnom deponiranju i kažnjeni su.

Stipe Žuljević Mikas – komunalni redari izađu na svaku prijavu kao što teren obilaze i po službenoj dužnosti kao bi uočili razne situacije ne poštivanja komunalnog reda. Tako su bili na terenu i u Ostrvici, napravili su zapisnik, prijavili nadležnim službama tako da je napravljeno sve što se moglo napraviti od strane grada.

Radi se o privatnom zemljištu.

**Karlo Vukasović –** koji je smjer i vizija Grada Omiša po pitanju rješavanja stambenog pitanja za mlade obitelji? Sve više mladih se vraća na selo, razmišlja li se o nekom obliku poticanja npr. okrupnjavanjem zemljišta kao u Podstrani ili se planira neka druga administrativna mjera od strane Grada Omiša?

Gradonačelnik – Grad u svom vlasništvu baš i nema zemljišta koje bi bilo pogodno za stambeno zbrinjavanje, zadnje oko čega smo angažirani je zemljište na Priku oko FINE, to je trebalo biti za vatrogasni dom ili će dom biti u Vrisovcima…

Svakako pokušavamo pronaći lokaciju koja bi bila pogodna za rješavanje stambenog pitanja mladih ljudi. Što se tiče drugih aktivnosti to su primjerice Odluke o nerazvrstanim cestama, čime se omogućuje pristupni put građevinskim parcelama i lakše ishođenje dozvola.

Također je socijalno ugroženim obiteljima omogućeno sufinanciranje vodovodnog priključka.

Svjedoci smo povratka mladih obitelji na naša sela primjerice u Trnbuse se iz Splita vratilo 5-6 obitelji, Podašpilje također, što su jako dobre vijesti i što nas veseli.

Upravo radimo na pitanju rješavanja autobusne linije kroz Podašpilje, nadamo se brzom i kvalitetnom rješenju.

Također postoji zemljište u vlasništvu RH koje će se ubuduće moći rješavati preko Županije pa se nadamo da ćemo tada lakše rješavati i to imovinsko pravno pitanje.

**Dino Belošević** – jedna od mogućih administrativnih mjera Grada je ubrzanje procesa donošenja Urbanističkih planova, na način da se angažira i neka druga tvrtka ako ova nije u mogućnosti brže rješavati stvari.

Gradonačelnik – u završnoj fazi je izrada prostornog plana Grada Omiša. U sklopu izrade plana bilo je potrebno izraditi Stratešku procjenu utjecaja na okoliš koja je ustvari odužila izradu samoga plana. Također je bilo i više od 500 primjedbi koje je trebalo obraditi.

Uglavnom na području Grada Omiša ima samo 5 naselja koja se mogu građevinski širiti a to su Trnbusi, Zvečanje, Čišla, Naklice i Blato n/C.

To je iz razloga što Prostorni plan Županije kaže da se građevinska područja mogu širiti u mjestima u kojima je postojeće građevno područje izgrađeno: uz obalu 80%, a u zaobalju 70%.

**Ad 3/**

PRIJEDLOG PRORAČUNA GRADA OMIŠA ZA 2024.G.

Gradonačelnik je dostavio prijedlog Proračuna Grada Omiša za 2024. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

Predlagatelj je dostavio slijedeće

**A M A N D M A N E**

**na Prijedlog** **Proračuna Grada Omiša za 2024. godinu**

**i projekcija za 2025. i 2026. godinu**

**Amandman br. 1.**

Mijenjaju se rashodi u Prijedlogu Proračuna Grada Omiša za 2024. godinu (u daljnjem tekstu: Proračun) u Posebnom dijelu Proračuna unutar izvora 1.1. po upravnim odjelima, programima, aktivnostima i projektima te kontima kako slijedi:

|  |  |  |  |  |
| --- | --- | --- | --- | --- |
|  |  | **PLAN 2024** | | |
| **Konto** |  | **PLAN** | **POVEĆANJE** | **NOVI PLAN** |
| UKUPNO RASHODI / IZDACI | | **21.328.278,19** | **0,00** | **21.328.278,19** |
| **Razdjel 002 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA** | | **11.143.062,49** | **108.000,00** | **11.251.062,49** |
| **Glava 00201 UPRAVNI ODJEL ZA KOMUNALNO STAMBENU DJELATNOST, UREĐENJE PROSTORA I ZAŠTITU OKOLIŠA** | | **11.143.062,49** | **108.000,00** | **11.251.062,49** |
| **Program 1002 Prostorno uređenje i unapređenje stanovanja** | | **4.238.162,49** | **63.000,00** | **4.301.162,49** |
| **Kapitalni projekt K101010 Gradnja i rekonstrukcija Ulice fra Stjepana Vrlića** | | **240.000,00** | **18.000,00** | **258.000,00** |
| **Izvor 1.1. Prihodi od poreza, imovine, pristojbi i kazni** | | **0,00** | **18.000,00** | **18.000,00** |
| **4 Rashodi za nabavu nefinancijske imovine** | | **0,00** | **18.000,00** | **18.000,00** |
| **41 Rashodi za nabavu neproizvedene dugotrajne imovine** | | **0,00** | **18.000,00** | **18.000,00** |
| **Kapitalni projekt K202005 Gradska groblja** | | **506.000,00** | **30.000,00** | **536.000,00** |
| **Izvor 1.1. Prihodi od poreza, imovine, pristojbi i kazni** | | **0,00** | **30.000,00** | **30.000,00** |
| **4 Rashodi za nabavu nefinancijske imovine** | | **0,00** | **30.000,00** | **30.000,00** |
| **45 Rashodi za dodatna ulaganja na nefinancijskoj imovini** | | **0,00** | **30.000,00** | **30.000,00** |
| **Kapitalni projekt K202009 Modernizacija i rekonstrukcija javne rasvjete energetski učinkovitim rasvjetnim tijelima** | | **6.437,06** | **15.000,00** | **121.437,06** |
| **Izvor 1.1. Prihodi od poreza, imovine, pristojbi i kazni** | | **6.437,06** | **15.000,00** | **21.437,06** |
| **4 Rashodi za nabavu nefinancijske imovine** | | **6.437,06** | **15.000,00** | **21.437,06** |
| **45 Rashodi za dodatna ulaganja na nefinancijskoj imovini** | | **6.437,06** | **15.000,00** | **21.437,06** |
| **Program 1006 Održavanje komunalne infrastrukture** | | **2.480.900,00** | **45.000,00** | **2.525.900,00** |
| **Aktivnost A206004 Održavanje zelenih površina** | | **298.000,00** | **25.000,00** | **323.000,00** |
| **Izvor 1.1. Prihodi od poreza, imovine, pristojbi i kazni** | | **0,00** | **25.000,00** | **25.000,00** |
| **3 Rashodi poslovanja** | | **0,00** | **25.000,00** | **25.000,00** |
| **32 Materijalni rashodi** | | **0,00** | **25.000,00** | **25.000,00** |
| **Tekući projekt T206002 Povremeni poslovi na održavanju javnih površina** | | **409.200,00** | **20.000,00** | **429.200,00** |
| **Izvor 1.1. Prihodi od poreza, imovine, pristojbi i kazni** | | **0,00** | **20.000,00** | **20.000,00** |
| **4 Rashodi za nabavu nefinancijske imovine** | | **0,00** | **20.000,00** | **20.000,00** |
| **42 Rashodi za nabavu proizvedene dugotrajne imovine** | | **0,00** | **20.000,00** | **20.000,00** |
| **Razdjel 003 UPRAVNI ODJEL ZA GOSPODARSTVO I DRUŠTVENE DJELATNOSTI** | | **6.185.437,38** | **-143.000,00** | **6.042.437,38** |
| **Glava 00301 UPRAVNI ODJEL ZA GOSPODARSTVO I DRUŠTVENE DJELATNOSTI** | | **3.198.800,00** | **-143.000,00** | **3.055.800,00** |
| **Program 1009 Promicanje kulture** | | **230.600,00** | **-150.000,00** | **80.600,00** |
| **Aktivnost A309001 Financiranje javne djelatnosti ustanova** | | **150.000,00** | **-150.000,00** | **0,00** |
| **Izvor 1.1. Prihodi od poreza, imovine, pristojbi i kazni** | | **150.000,00** | **-150.000,00** | **0,00** |
| **3 Rashodi poslovanja** | | **150.000,00** | **-150.000,00** | **0,00** |
| **38 Ostali rashodi** | | **150.000,00** | **-150.000,00** | **0,00** |
| **Program 1020 Organiziranje i provođenje zaštite i spašavanja** | | **1.075.100,00** | **7.000,00** | **1.082.100,00** |
| **Tekući projekt T320001 Organiziranje i provođenje mjera za zaštitu i spašavanje** | | **243.900,00** | **7.000,00** | **250.900,00** |
| **Izvor 1.1. Prihodi od poreza, imovine, pristojbi i kazni** | | **243.900,00** | **7.000,00** | **250.900,00** |
| **3 Rashodi poslovanja** | | **225.900,00** | **7.000,00** | **232.900,00** |
| **38 Ostali rashodi** | | **167.500,00** | **7.000,00** | **174.500,00** |
| **Razdjel 004 VLASTITI POGON** | | **763.100,00** | **35.000,00** | **798.100,00** |
| **Glava 00401 VLASTITI POGON** | | **763.100,00** | **35.000,00** | **798.100,00** |
| **Program 1021 Održavanje komunalne infrastrukture kroz Vlastiti pogon** | | **763.100,00** | **35.000,00** | **798.100,00** |
| **Kapitalni projekt K421001 Nabavka opreme za parking** | | **1.000,00** | **10.000,00** | **11.000,00** |
| **Izvor 1.1. Prihodi od poreza, imovine, pristojbi i kazni** | | **1.000,00** | **10.000,00** | **11.000,00** |
| **3 Rashodi poslovanja** | | **1.000,00** | **-1.000,00** | **0,00** |
| **32 Materijalni rashodi** | | **1.000,00** | **-1.000,00** | **0,00** |
| **4 Rashodi za nabavu nefinancijske imovine** | | **0,00** | **11.000,00** | **11.000,00** |
| **42 Rashodi za nabavu proizvedene dugotrajne imovine** | | **0,00** | **11.000,00** | **11.000,00** |
| **Kapitalni projekt K42100021 Nabavka vozila** | | **0,00** | **25.000,00** | **25.000,00** |
| **Izvor 1.1. Prihodi od poreza, imovine, pristojbi i kazni** | | **0,00** | **25.000,00** | **25.000,00** |
| **4 Rashodi za nabavu nefinancijske imovine** | | **0,00** | **25.000,00** | **25.000,00** |
| **42 Rashodi za nabavu proizvedene dugotrajne imovine** | | **0,00** | **25.000,00** | **25.000,00** |

* 1. Osiguravaju se sredstva u Proračunu u okviru kapitalnog projekta Gradnja i rekonstrukcija Ulice fra Stjepana Vrlića u iznosu od 18.000,00 € za isplatu naknade za izvlaštenje zemljišta vlasnicima.
  2. Osiguravaju se dodatna sredstva u Proračunu za kapitalni projekt Gradska groblja i to u iznosu od 30.000,00 €.
  3. Osiguravaju se dodatna sredstva u Proračunu za kapitalni projekt Modernizacija i rekonstrukcija javne rasvjete energetski učinkovitim rasvjetnim tijelima u iznosu od 15.000,00 €.
  4. Osiguravaju se dodatna sredstva u Proračunu za aktivnost Održavanje zelenih površina kao sadnja stabala u iznosu od 25.000,00 €.
  5. Osiguravaju se dodatna sredstva u Proračunu za tekući projekt Povremeni poslovi na održavanju javnih površina kao nabavka posebne računalne aplikacije kojom će se služiti djelatnici prometnog i komunalnog redarstva u iznosu od 20.000,00 €.
  6. Umanjuju se sredstva u Proračunu za aktivnost Financiranje javne djelatnosti ustanova u iznosu od 150.000,00 €, jer su sredstva za financiranje ustanove Festival dalmatinskih klapa osigurana u posebnoj glavi Festival dalmatinskih klapa, kao financiranje novog proračunskog korisnika.
  7. Osiguravaju se dodatna sredstva u Proračunu za tekući projekt Organiziranje i provođenje mjera za zaštitu i spašavanje u iznosu od 7.000,00 €.
  8. Osiguravaju se dodatna sredstva u Proračunu za kapitalni projekt Nabavka opreme za parking u iznosu od 10.000,00 €.
  9. Osiguravaju se nova sredstva u Proračunu za kapitalni projekt Nabavka vozila kao nabavka radnog vozila za potrebe Vlastitog pogona, u iznosu od 25.000,00 €.

U otvorenoj raspravi sudjelovali su:

**Karlo Vukasović** : zbog čega se očekuje povećani prihod od parkinga za 40%, znači li to povećanje cijene parkiranja i dodatni udar za građane?

Mate Sovulj – na povećanje prihoda od parkinga utjecalo je puno faktora. Cijena parkiranja u 1. zoni je 1€ (ranije 6 kuna), povlaštene mjesečne karte su 5€ (ranije 30 kuna), no najveći prihod je od povećanog broja stranaca kao i od naplate dnevnih parkirnih karti (kazni) preko odvjetničkog ureda (100% naplata).

Mi smo u proračun za 2024.g. samo preslikali realizirano stanje iz 2023.g.

Gradonačelnik – ukoliko i bude povećanja cijene parkiranje to se neće odnositi na naše građane jer će oni i dalje imati pravo na povlaštene mjesečne karte, moguće je samo povećanje cijene sata parkiranja u 1. zoni (sa 2 na 3 eura) , jer smo mi i dalje najpovoljniji u našem okruženju.

**Karlo Vukasović** -2023. godine je evidentirana donacija od 454.900,00 €?

Meri Smailagić – to je trebala biti donacija Hrvatskog nogometnog saveza, ali se nisu stekli uvjeti za to.

**Karlo Vukasović** - Gdje su prikazani povećani prihodi od zakupa kampa?

Meri Smailagić – prihod je prikazan kroz skupinu prihoda 6-4 – prihodi od imovine.

**Karlo Vukasović** - kapitalni projekt - Izgradnja inkubatora za mlade poduzetnike – što se točno planira postići sa 10.000?€

Gradonačelnik – radi se o objektu u Seocima koji je u vlasništvu Županije i bilo bi ga dobro privesti nekoj svrsi, a ideja je bila da to bude poduzetnički inkubator pa smo predvidjeli inicijalna sredstva za eventualni Idejni projekt. Intencija ove stavke je da budemo spremni (da imamo stavku u proračunu) ukoliko se ukaže prilika za realizaciju ovog projekta.

**Karlo Vukasović** - što se planira prodati 2025.g. i 2026.g. u iznosu od 4.000.000 €?

Meri Smailagić – u tim godinama će se uveliko početi realizirati gradnja nove zgrade javne uprave. To je veliki projekt kojega grad ne može iz redovnih sredstava financirati pa smo predvidjeli prodaju npr. poslovnih prostora u toj budućoj zgradi ili nešto drugo što će vrijeme pokazati.

Gradonačelnik – pokrenut je postupak projektiranja nove zgrade javne uprave, ubrzo izlazi arhitektonski natječaj za tu zgradu, prema informacijama iz HABOR-a postoji mogućnost da će u budućnosti bi nekih povoljnih kredita za takve svrhe. Budući je to veliki projekt zasigurno ga nećemo moći financirati samo iz kredita nego i iz prodaje imovine.

Stoga smo predvidjeli te stavke.

**Karlo Vukasović** predlaže slijedeće:

**AMANDMANE:**

1. Pokretanje osnivanja razvojne agencije

Oznaka programa T318001 (Ulaganje u mjere poticanja razvoja)

Naziv programa: Osnivanje i financiranje Razvojne agencije Grada Omiša

Aktivnost Razvojni projekti i inicijative

Izvor 4.6. Komunalni doprinosi i prihodi za posebne namjene

Stavka: Kapitalni projekti

Planirani iznos 2024.g. - 400.000,00 €

Novi iznos za 2024. i svaku slijedeću godinu do 2030. – 400.000,00€

Izvor financiranja:

* Komunalni doprinos i prihodi za posebne namjene (dosadašnje iskorištenje 1.963.054,91 od 2.003.054,91 €
* Preusmjeravanje iz Aktivnosti A101003 Gradska uprava, stručni i tehnički poslovi :stari iznos 2.079.600,.. – novi iznos 1.900.000,00

Preraspodjela sredstava iz Kapitalni projekt K101013 – Gradnja i rekonstrukcija javnih površina (Izvor financiranja: Izvor 9.1. Opći prihodi i primici – preneseni višak stari iznos 550.000,00 - novi iznos 400.000,00

1. Projekt vrtića Ostrvica

Povećanje sredstava nas stavci

-oznaka programa K202019 (projekt vrtić Ostrvica) – Aktivnost izgradnja i opremanje vrtića

Izvor 9.1. Opći prihodi i primici – preneseni višak

Planirani iznos za 2024. – 98.878,49 €

Novi iznos za 2024. – 230.000,00 €

1. Rekonstrukcija sportskog centra Punta u multifunkcionalno igralište sa barem jednim teniskom terenom

Povećanje na stavci :

Oznaka programa T202021 (sportski objekti)

Naziv programa : Rekonstrukcija sportskih objekata – Aktivnost – rekonstrukcija sportskog centra Punta

Izvor financiranja – 9.1. Opći prihodi i primici – preneseni višak

Stavka- kapitalni projekti

Planirani iznos 2024. – 7.000,00 €

Novi iznos za 2024. – 157.000,00 €

**Petar Bulić** – mjesni odbori su dali zahtjev za proširenje groblja u Tugarima, no ne vidi stavku u proračunu za to?

Gradonačelnik – ima zbirna stavka od 506.000 € za sva groblja, pa će se iz nje i Tugare financirati (imamo zahtjeve za proširenje za 5 groblja).

Stipe Žuljević Mikas – za proširenje groblja najprije je potrebno otkupiti zemljište (što je predviđeno na Vrisovcima, Tugarima i Srijanima) ukupno 200.000 €. Također su predviđene i stavke za projektnu dokumentaciju.

**Petar Bulić** – centar za reciklažu otpada – projektiranje i gradnja nadstrešnice na Furnaži 20.000€ - bilo je govora da je ishođena lokacijska dozvola za reciklažu građevinskog otpada, u kojoj je to fazi?

Gradonačelnik – vidjeti će s direktorom Peovice, svakako ćemo čekati natječaj za sredstva, trenutno u cijeloj županiji postoji samo jedno takvo reciklažno dvorište za građevinski otpad u Kaštelima ex cementara.

**Petar Bulić** – javna rasvjeta, prilikom rekonstrukcije županijske ceste u Tugarima , ne vidi to u projekcijama za 2025. i 2026. godinu?

Gradonačelnik – postoji stavka od 100.000 €, no još se ne zna ni kada će biti gotova građevinska dozvola, izvlaštenje koje još nije niti krenulo.

Kada se to dogodi onda ćemo povećati sredstva.

**Dino Belošević –** podržava amandman vijećnika Vukasovića za rekonstrukciju igrališta na Punti. Naša djecu su sve mekša, fragilnija, deblja, manje fizički aktivna i svako ulaganje u sport i sportska igrališta zapravo je ulaganje u budućnost i zdravlje djece. Nije siguran je li najbolja ideja da se tamo radi teniski teren, no atletska staza sa tartan podlogom je nužna (barem 100-tinjak metara) za testiranja osnovnoškolske i srednjoškolske djece.

O financiranju sporta je u više navrta govorio, no potrebno je istaknuti da po glavi stanovnika u gradu Omišu to ispada 170€, a primjerice Grad Split ulaže u sport isti iznos, bez Hajduka i KK Split (još toliko) što bi značilo 100% više nego Grad Omiš.

Moramo razmišljati o većim ulaganjima u sport, Grad Omiš primjerice za kulturu izdvaja 5 milijuna kuna, a 2,6 milijuna kuna za sport (od toga NK i KK 1,5), s tim da kultura se još toliko financira i iz Županije.

Naravno da ne spori ulaganja u kulturu, samo apelira na povećanje ulaganja u sport.

Ukazuje na to da je u Županiji vrlo često javni natječaj za sufinanciranje projekata u sportu (kao što je Punta), pa možda bi trebalo na to više pažnje obratiti.

Gradonačelnik – osim ove stavke za sport planirana je i izgradnja pomoćnog nogometnog igrališta o 400.000 €, izgradnja još 3 dječja igrališta, što je također sportsko rekreativna aktivnost za djecu. Svakako vodimo računa o tome da svake godine povećamo ulaganja u sport i sportsku infrastrukturu koju onda treba i održavati.

Što se tiče sufinanciranja županije nikada to nije preko 10%, primjerice mi smo se javili za sufinanciranje pomoćnog nogometnog igrališta (to je projekt od milijun eura).

Podijelili smo ga u faze, ove smo godine utrošili 100.000€, oni su nam odobrili 6.000,00€.

**Stipe Žuljević Mikas –** 3. amandman predlaže baš smanjenje stavki izgradnje dječjih igrališta, a tih 550.000€ smo planirali utrošiti na uređenje dječjeg igrališta u Tugarima oko 150.000,00€ , u Kostanju također oko 150.000,00€ i igralište u Nemiri koko 100.000,00€.

Za ostala igrališta bi ostalo oko 150.000,00. Predviđeno je proširenje igrališta na Priku, na velikoj plaži… tako da ne zna koja bi se od ovih stavki mogla smanjiti ili ukinuti.

Ako se ukaže prilika za financiranje Punte mi ćemo ju svakako iskoristiti.

**Tomislav Bartulović** - problematika stambenog zbrinjavanja hrvatskih branitelja – što se radi po ovom pitanju? To pitanje rješava Ministarstvo branitelja i lokalna zajednica, u ovom proračunu ne vidi niti jednu stavku izdvojenu za ovu problematiku.

Gradonačelnik – ima stavka, potrebo je da se braniteljske udruge aktivnije uključe u sve to, da idu u Ministarstvo branitelja… Mi smo uvijek na raspolaganju za bili kakvu pomoć. Postoji zemljište na Vojskovu za koje je donesen urbanistički plan, svakako se aktivnije trebaju uključiti braniteljske udruge.

**Josip Banović** – u ime kluba HDZ-a stava su da je proračun ozbiljno pripreman, kao i ranijih

godina kada su ga znali podržati. No ove godine neće podržati proračun iz razloga što njemu, za projekte koji su oni predlagali i inzistirali, nema dovoljno snage i brzine u rješavanju. Primjerice su to autobusni kolodvor o kojemu se govori od 2016.g, stanovanje za mlade obitelji, branitelje, prometna rješenja centra grada kao i perifernijih dijelova..

Dobra je ideja da nastojimo izvući dodatne prihode od parkinga.

Također smatramo da bi plaće zaposlenika gradske uprave morale intenzivnije pratiti stanje stvari na terenu.

Nakon zaključenja rasprave predsjedavatelj je predložene Amandmanima razmotrio te zaključio da amandmani br. 1. i 2. ne udovoljavaju formalnim uvjetima, a amandman broj 3. je dao na glasovanje nakon čega je utvrđeno da sa 2 glasa ZA i 12 glasova PROTIV amandman nije prihvaćen.

Nakon toga predsjedavatelj je prijedlog Proračuna za 2024.godinu dao na glasovanje potom je utvrđeno da je sa 9 glasova ZA i 5 glasova PROTIV donijet

**P R O R A Č U N**

**GRADA OMIŠA ZA 2024.G**

sa tekstom kao u prilogu ovog zapisnika oznake KLASA:400-01/23-01/08, URBROJ:2181-7-03-01/1-23-1.

**Ad 4/**

PRIJEDLOG ODLUKE O IZVRŠENJU PRORAČUNA GRADA OMIŠA ZA 2024. GODINU

Gradonačelnik je dostavio prijedlog Odluke o izvršenju Proračuna Grada Omiša za 2024. godinu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 12 glasova ZA i 1 glasom PROTIV glasova donijeta

**O D L U K A**

**o izvršenju Proračuna Grada Omiša za 2024.g.**

sa tekstom kao u prilogu ovog zapisnika oznake KLASA:400-01/23-01/09, URBROJ:2181-7-03-01/1-23-1.

**Ad 5/**

PRIJEDLOG ODLUKE O VISINI POREZNIH STOPA

GODIŠNJEG POREZA NA DOHODAK NA PODRUČJU GRADA OMIŠA

Gradonačelnik je dostavio prijedlog Odluke o visini poreznih stopa godišnjeg poreza na dohodak na području grada Omiša te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi sudjelovali su:

**Karlo Vukasović:** mi smo u oba slučaja 0,8 od maksimalnog iznosa poreza?

Npr. Grad Sinj prireza nije niti imao, a stavio je porez 18 i 30%.

Možda smo i mi mogli ići s manjom poreznom stopom?

**Zvonko Močić** – Grad Sinj ima duge prihode jer je brdsko planinsko područje, uglavnom nikako nije ista situacija u Gradu Sinju i Gradu Omišu.

Važno je porezne obveze građanima ne povećati što se ovakvom odlukom i neće dogoditi.

Većina naših građana ima prihode (plaće) koje su manjim dijelom oporezive, jer je neoporezivi dio podignut na 4.200,00 kuna.

Meri Smailagić – mi smo stavili takvu stopu poreza koja neće poreznom obvezniku ništa povećati obvezu.

Prema podacima Porezne uprave u Omišu ima samo 18 poreznih obveznika koje će plaćati višu stopu poreza.

Gradonačelnik – Grad Omiš svakako gubi dio prihoda jer je prirez od 8% bio isključivo prihod Grada Omiša, a porez na dohodak se dijeli tako da 74% ide Gradu Omišu a ostatak Županiji.

To je gubitak od cca 70.000,00 €, a osim toga imamo i povećanje neoporezivog dijela prihoda.

Najvažnije nam je bio da poreznom obvezniku na povećamo davanja.

Također ćemo na žalost izgubiti i u mjeri fiskalnog izravnanja.

Meri Smailagić -U Omišu je porez po glavi stanovnika dosta niži nego je prosjek RH i temeljem tog smo lani dobili 1.701.000,00€, a u 2024.g. ćemo (zbog novog načina utvrđivanja kriterija) dobiti 552.000,00 €.

Razlog tomu je što država kaže da mi nismo iskoristili maksimalno mogućnosti oporezivanja građana, odnosno nismo odredili najviše stope poreza i zato će nam oni manje isplatiti.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 10 glasova ZA i 2 glasa PROTIV donijeta

**O D L U K A**

**o visini poreznih stopa godišnjeg poreza na dohodak na području Grada Omiša**

sa tekstom kao u prilogu ovog zapisnika oznake KLASA:410-04/23-01/03, URBROJ:2181-7-03-01/1-23-1.

**Ad 6/**

PRIJEDLOG ODLUKE O IZMJENI ODLUKE O GRADSKIM POREZIMA

Gradonačelnik je dostavio prijedlog Odluke o izmjeni Odluke o gradskim porezima te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Lidija Pavković, pročelnica ureda gradonačelnika, izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o izmjeni Odluke o gradskim porezima**

sa tekstom kao u prilogu ovog zapisnika oznake KLASA:410-04/23-01/04, URBROJ:2181-7-03-01/1-23-2.

**Ad 7/**

PRIJEDLOG PROGRAMA

ODRŽAVANJA KOMUNALNE INFRASTRUKTURE GRADA OMIŠA ZA 2024.G.

Gradonačelnik je dostavio prijedlog Programa održavanja komunalne infrastrukture Grada Omiša za 2023.godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 10 glasova ZA i 2 glasa PROTIV donijet

**P R O G R A M**

**održavanja komunalne infrastrukture Grada Omiša za 2024.g.**

sa tekstom kao u prilogu ovog zapisnika oznake KLASA:363-01/23-01/553, URBROJ:2181-7-05/1-23-2.

**Ad 8/**

PRIJEDLOG PROGRAMA

GRAĐENJA KOMUNALNE INFRASTRUKTURE GRADA OMIŠA ZA 2024.G.

Gradonačelnik je dostavio prijedlog Programa gađenja komunalne infrastrukture Grada Omiša za 2023.godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Karlo Vukasović** – do sada je bilo predviđeno 150.000,00€ za izvlaštenje u Ulici fra S.Vrlića, a sada je povećano - zašto?

Stipe Žuljević Mikas – za tu ulicu je napravljen parcelacijski elaborat i njime su određene površine koje je potrebno izvlastiti. Temeljem toga je izrađen procjembeni elaborat i on je utvrdio koji vlasnik koliko novca treba dobiti.

Na prošloj sjednici Gradskog vijeća ovlastiti smo gradonačelnika da sklopi nagodbe sa vlasnicima, i sumiranjem svih elaborata došlo se do iznosa od 206.000,00E, a to se nije moglo predvidjeti prije procjene.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 10 glasova ZA i 2 glasa PROTIV donijet

**P R O G R A M**

**građenja komunalne infrastrukture Grada Omiša za 2024.g.**

sa tekstom kao u prilogu ovog zapisnika oznake KLASA:363-01/23-01/52,URBROJ:2181-7-05/1-21-2.

**Ad 9/**

ODLUKA O DOPUNI ODLUKE

O IZRADI IZMJENA I DOPUNA URBANISTIČKOG PLANA UREĐENJA RIBNJAK (IX)

Gradonačelnik je dostavio prijedlog Odluke o dopuni Odluke o izradi izmjena i dopuna Urbanističkog plana uređenja Ribnjak (IX) te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o dopuni Odluke o izradi izmjena i dopuna urbanističkog plana uređenja Ribnjak (IX)**

sa tekstom kao u prilogu ovog zapisnika oznake KLASA:350-01/21-01/06, URBROJ:2181-7-05-03/4-23-20.

**Ad 10/**

PRIJEDLOG ODLUKE O IZMJENI I DOPUNI ODLUKE O NERAZVRSTANIM CESTAMA

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o izmjeni i dopuni Odluke o nerazvrstanim cestama**

sa tekstom kao u prilogu ovog zapisnika oznake KLASA:340-01/15-01/17, URBROJ:2181-7-05-02/3-23-73.

**Ad 11/**

PRIJEDLOG PRAVILNIKA O IZMJENI I DOPUNI PRAVILNIKA O DODJELI

GRADSKIH PROSTORA NA KORIŠTENJE UDRUGAMA NA PODRUČJU GRADA OMIŠA

Gradonačelnik je dostavio prijedlog Pravilnika o izmjeni i dopuni Pravilnika o dodjeli gradskih prostora na korištenje udrugama na području Grada Omiša, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijet

**P R A V I L N I K**

**o izmjeni i dopuni Pravilnika o dodjeli gradskih prostora**

**na korištenje udrugama na području Grada Omiša**

sa tekstom kao u prilogu ovog zapisnika oznake KLASA:372-01/18-01/03, URBROJ:2181-7-05-02/2-23-3.

**Ad 12/**

PRIJEDLOG ODLUKE O

NEKORIŠTENJU PRAVA PRVOKUPA ZA NEKRETNINE KOJA IMA STATUS KULTURNG DOBRA

Gradonačelnik je dostavio prijedlog Odluke o nekorištenju prava prvokupa za nekretninu registriranu kao kulturno dobro, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o nekorištenju prava prvokupa za nekretninu registriranu kao kulturno dobro**

sa tekstom kao u prilogu ovog zapisnika oznake KLASA:940-03/23-01/24, URBROJ:2181-7-05-02/4-23-3.

**Ad 13/**

PRIJEDLOG ODLUKE O IZMJENI I DOPUNI ODLUKE KOJOM SE DAJE OVLAST GRADONAČELNIKU GRADA OMIŠA ZA SKLAPANJE NAGODBE S VLASNICIMA (SUVLASNICIMA) NEKRETNINA U POSTUPKU POTPUNOG IZVLAŠTENJA ZEMLJIŠTA RADI IZGRADNJE SPOJA ULICE FRA STJEPANA VRLIĆA NA DRŽAVNU CESTU D8

Gradonačelnik je dostavio prijedlog Odluke o izmjeni i dopuni Odluke kojom se daje ovlast gradonačelniku Grada Omiša za sklapanje nagodbe s vlasnicima (suvlasnicima) nekretnina u postupku potpunog izvlaštenja zemljišta radi izgradnje spoja ulice Fra Stjepana Vrlića na državnu cestu D8, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o izmjeni i dopuni Odluke**

**kojom se daje ovlast gradonačelniku Grada Omiša za sklapanje nagodbe**

**s vlasnicima (suvlasnicima) nekretnina u postupku potpunog**

**izvlaštenja zemljišta radi izgradnje spoja Ulice fra Stjepana Vrlića na državnu cestu D8**

sa tekstom kao u prilogu ovog zapisnika oznake KLASA363-01/18-01/647, URBROJ2181-7-05-02/1-23-4.

**Ad 14/**

PRIJEDLOG ODLUKE O ZAHVATU GRAĐENJA INFRASTRUKTURNE NAMJENE TEKELOMUNIKACIJSKOG SUSTAVA (GRAĐEVINA U SUSTAVU TELEKOMUNIKACIJA) – IZGRADNJA ANTENSKOG STUPA VISINE 60 m S PRIHVATIMA ZA SMJEŠTAJ OPREME OPERATORA HT, TELEMACH I A1 HRVATSKA, 2b SKUPINE, NA KATASTARSKOJ ČESTICI 1744 k.o. SVINIŠĆE (PODAŠPILJE), INVESTITORA HRVATSKI TELEKOM d.d. GLAVNI PROJEKT OSNOVNE POSTAJA POKRETNIH TELEKOMUNIKACIJA PODAŠPILJE ID1140440 HT-07/01-2023-GP ANTENSKI STUP NRS 60-30 KT2, VISINE 60 M **– prvo čitanje**

Stipe Žuljević Mikas uvodno je izvijestio Gradsko vijeće o tijeku postupka namjere gradnje antenskog stupa u Podašpilju (projekt širokopojasnog interneta), kao i zahtjeva vijećnika Karla Vukasovića o uvrštenju ove točke na prvo čitanje.

Gradonačelnik – kronološki bi pojasnio tijek događanja - HT je ishodio sve potrebne potvrde na glavni projekt za gradnju predmetnog antenskog stupa i naravno da su se mještani Podašpilja zbog toga pobunili budući da se taj stup trebao graditi uz same kuće.

Nakon reakcije mještana organizirali smo sastanak sa predstavnicima HT-a i donijet je zaključak (budući da oni imaju sve zakonom propisane dozvole) da se stup mora napraviti (barem privremeno) zbog toga što se radi o projektu koji se sufinancira iz EU fondova.

HT mora imati razlog zbog čega se odustaje od gradnje te je napravljen zapisnik policije o spriječenosti daljnjih radova (zbog prosvjeda mještana).

Mještani nikako nisu protiv toga se dovede brzi Internet u mjesto, ponudili nekoliko alternativnih lokacija za postavljanje bazne stanice pa će se u budućnosti vidjeti gdje bi to moglo biti postavljeno.

**Karlo Vukasović –** bitno je naglasiti i pohvaliti ovu inicijativu mještana Podašpilja koju su oni jako dobro odradili. Za njihov angažman i tud nitko drugi ne može uzeti zasluge, on je samo iznio ovaj problem na Vijeće i zatražio da Gradsko vijeće podrži njihovo nastojanje.

Odluka u 1. članku odbija postavljanje predmetnog stupa na toj lokaciji, a u 2. članku se traži alternativno rješenje.

Za kronologiju događanja bitno je naglasiti da su smještani do informacije o gradnji bazne stanice saznali neslužbeno te su tek nakon sastanka sa gradonačelnikom došli do prave informacije da se isti planira graditi doslovno 10m od njihovih kuća.

Pisani materijal uz objašnjenje i kronologiju događanja dostavljen je svim vijećnicima.

Anita Rogošić - MO Podašpilje – zahvaljuje članovima Gradskog vijeća koji su dopustili da o ovome problemu iznesu svoje stavove na ovoj sjednici, kao i na punoj podršci koja im je pružena od strane gradonačelnika.

Trebalo je dosta vremena i truda u „borbi“ sa investitorom – HT-om da se izbore za svoje pravo da im uz same stambene objekte ne bude postavljena bazna stanica od 60 metara koja svakako ugrožava njihovo zdravlje, kvalitetu življenja kao i vizuru samoga mjesta.

Potrebo je naglasiti kako su ZA svaki napredak i poboljšanje uvjeta života uvođenjem brzog interneta ali ne po svaku cijenu.

Žao joj je što je uopće moralo doći do ovakve situacije, investitor ih je doveo pred gotov čin, jer nisu na vrijeme bili upoznati sa njihovim namjerama.

Sada je dogovoreno traženje alternativne lokacije (ne u naseljenim mjestima) i nada se kvalitetnom rješenju za sve sudionike.

Nakon zaključenja rasprave predsjedavatelj je dao prijedlog teksta Odluke na glasovanje te je nakon glasovanja utvrđeno da je jednoglasno sa 11 glasova donijeta slijedeća

**O D L U K A**

I

Prihvaća se inicijativa MO Podašpilje i inzistira se na traženju alternativnih lokacija i realizacija adekvatnih tehnoloških rješenja za izgradnju infrastrukture koja će omogućiti pokrivenost internetom cjelokupnog područja naselja Podašpilje sukladno ciljevima projekta Razvoja širokopojasnog pristupa internetu na području Grada Omiša te Općina Dugi rat, Podstana i Zadvarje ref.be. KK.02.1.1.01.0012, a koja neće negativno utjecati na očuvanje prirodne resursne osnove u skladu sa Strateškim planom razvoja turizma Grada Omiša, s ciljem racionalnog korištenja i zaštite prostora te sukladno odredbama PPU Grada Omiša čl.109, čl. 110 i čl. 111 i sukladno odredbama PP Splitsko-dalmatinske županije čl. 171. st.7.

II

Ova Odluka objaviti će se u „Službenom glasniku Grada Omiša“ a stupa na snagu danom donošenja.

**Ad 15/**

PRIJEDLOG ANALIZE STANJA, PLAN S FINANCIJSKIM PLANOM I SMJERNICE ZA ORGANIZACIJU I RAZVOJ SUSTAVA CIVILNE ZAŠTITE NA PODRUČJU GRADA OMIŠA ZA 2024.G.

Gradonačelnik je dostavio prijedlog Analize stanja, plan s financijskom planom i smjernice za organizaciju i razvoj sustava civilne zaštite na području Grada Omiša za 2024. godinu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**A N A L I Z A S T A NJ A**

**plan s financijskim planom i smjernice za organizaciju i**

**razvoj sustava civilne zaštite na području Grada Omiša za 2024.g.**

sa tekstom kao u prilogu ovog zapisnika oznake KLASA:240-01/2301/23-2, URBROJ:2181-7-04/1-23-2.

**Ad 16/**

PRIJEDLOG PROGRAMA AKTIVNOSTI

I FINANCIJSKI PLAN VATROGASNE ZAJEDNICE GRADA OMIŠA ZA 2024.G.

Gradonačelnik je dostavio prijedlog Programa aktivnosti i financijski plan Vatrogasne zajednice Grada Omiša za 2024.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova donijet

**P R O G R A M A K T I V N O S T I**

**i financijski plan Vatrogasne zajednice Grada Omiša za 2024. g**

sa tekstom kao u prilogu ovog zapisnika oznake KLASA:400-02/23-01/14, URBROJ:2181-7-04/1-23-3.

**Ad 17/**

IZVJEŠĆE O RADU I PROGRAMU VATROGASNE ZAJEDNICE GRADA OMIŠA U 2023. G.

Gradonačelnik je dostavio Izvješće o radu i programu Vatrogasne zajednice Grada Omiša u 2023.g. te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA prihvaćeno

**I Z V J E Š Ć E**

**o radu i programu Vatrogasne zajednice Grada Omiša u 2023.g.**

sa tekstom kao u prilogu ovog zapisnika oznake KLASA:250-01/23/01/01, URBROJ:2181-7-04/1-23-3.

**Ad 18/**

PRIJEDLOG ZA IMENOVANJE MRTVOZORNIKA NA PODRUČJU GRADA OMIŠA

Gradonačelnik je dostavio prijedlog za imenovanje mrtvozornika na području Grada Omiša, te predložio Gradskom vijeću njegovo donošenje.

Pisani materijal uz ovu točku dostavljan je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova donijet

**Z A K LJ U Č A K**

I

Predlaže se Županijskoj skupštini Splitsko-dalmatinske županije da za mrtvozornicu na području Grada Omiša imenuje:

* doktoricu medicine Tihanu Barišić

II

Ovaj Zaključak stupa na snagu danom donošenja i objavljuje se u Službenom glasniku Grada Omiša.

**Ad 19/**

PRIJEDLOG PROGRAMA JAVNIH POTREBA ZA OBAVLJANJE DJELATNOSTI

STANICE HRVATSKE GORSKE SLUŽBE SPAŠAVANJA ZA GRAD OMIŠ U 2024.G.

Gradonačelnik je dostavio prijedlog Programa javnih potreba za obavljanje djelatnosti stanice Hrvatske gorske službe spašavanja za Grad Omiš u2024.g te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijet

**P R O G R A M**

**javnih potreba za obavljanje djelatnosti stanice Hrvatske gorske službe spašavanja**

**za Grad Omiš u 2024.godini**

sa tekstom kao u prilogu ovog zapisnika oznake KLASA:240-03/23-01/02, URBROJ:2181-7-04/1-23-2.

**Ad 20/**

PRIJEDLOG ZAKLJUČKA O SKLAPANJU SPORAZUMA O NAČINU I UVJETIMA SUFINANCIRANJA

PROGRAMA PREDŠKOLSKOG ODGOJA I OBRAZOVANJA S OPĆINOM DUGOPOLJE

Gradonačelnik je dostavio prijedlog Zaključka o sklapanju sporazuma o načinu i uvjetima sufinanciranja programa predškolskog odgoja i obrazovanja s Općinom Dugopolje, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijet

**Z A K LJ U Č A K**

**o sklapanju sporazuma o načinu i uvjetima sufinanciranja**

**programa predškolskog odgoja i obrazovanja s Općinom Dugopolje**

sa tekstom kao u prilogu ovog zapisnika oznake KLASA:601-01/23-01/25, URBROJ:2181-7-04/1-23-7.

**Ad 21/**

PRIJEDLOG ZAKLJUČKA O DAVANJU SUGLASNOSTI NA TEKST ODLUKE

O POKRETANJU POSTUPKA ISHOĐENJA RJEŠENJA ZA POČETAK IZVOĐENJA NOVIH PROGRAMA U OGŠ LOVRO PL. MATAČIĆ OMIŠ

Gradonačelnik je dostavio prijedlog Zaključka o davanju suglasnosti na tekst Odluke o pokretanju postupka ishođenja Rješenja za početak izvođenja novih programa u OGŠ Lovro pl. Matačić Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijet

**Z A K LJ U Č A K**

**o davanju suglasnosti na tekst Odluke o pokretanju postupka ishođenja**

**Rješenja za početak izvođenja novih programa u OGŠ Lovro pl. Matačić Omiš**

sa tekstom kao u prilogu ovog zapisnika oznake KLASA:602-01/23-01/06, URBROJ:2181-7-04/1-23-4.

Završeno u 21.00 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.